Robbie Scott Leach ta' 19-il sena u Nerys Karen Cooke Spence ta' 22 sena ingħataw il-ħelsien mill-arrest wara li tressqu l-Qorti mixlija b'vandaliżmu li seħħ aktar kmieni din il-ġimgħa fuq is-Salib tal-Pellegrini fil-Mellieħa. Iż-żgħażagħ Ingliżi wieġbu mhux ħajta tal-akkużi miġjuba kontrihom. Id-Difiża sostniet li huma kkoperaw mal-pulizija filwaqt li ma wettqux dan l-att b'mod malizjuż, għalhekk il-Qorti laqgħet it-talba mill-ħelsien mill-arrest b'numru ta' kundizzjonijiet fosthom li ma joħorġux mid-dar bejn l-għaxra ta' filgħaxija u l-5:30 ta' filgħodu. Ara wkoll: Żewġ żgħażagħ arrestati fuq vandaliżmu tas-Salib tal-Pellegrini fil-Mellieħa